Sajid Javid
Sajid Javid, natus die 5 Decembris 1969 Rochdale in oppido comitatus Lancastriensis, Bristolii ab anno aetatis quarto educatus, est politicus Britannicus. Pater e Pakistania anno 1961 migratus in Rochdale munere conductoris laophoriorum functus est, sed mox Bristolii tabernam vestimentariam gessit. Ille anno 2013 mortuus erit.

Sajid Javid, alumnus scholae Downend Bristolii et collegii technici Filtonensis, anno 1988 ad universitatem Exoniensem progressus est, ubi post tres annos baccalaureatus est. Inde apud Chase Manhattan Bank et ab anno 2000 apud Deutsche Bank officia satis alta tenuit. Eis annis in America Australi et (pro Deutsche Bank) in Singapura degit, sed anno 2009 in Angliam reditus est. 

A die 6 Maii 2010 legatus est ad Parlamentum Britannicum pro circulo Bremesgrave. Cancellario Georgio Osborne Sajid Javid secretarius privatus parlamentarius meruit a die 14 Octobris 2011, mox secretarius oeconomicus iuxta Thesaurum a die 4 Septembris 2012 et secretarius financialis a die 7 Octobris 2013. Die 9 Martii 2014, Maria Miller se ab officio secretarii civici pro Cultura recusante, Sajid Javid ad idem officium promotus est et ad consilium ministrorum Davidis Cameron. Secretarius civicus a negotio meruit, successor Vincentio Cable, a die 11 Maii 2015 ad 14 Iulii 2016. Quo die, prima ministra Theresa May, Sajid Javid secretarius a provinciis creatus est, antecessore Gregorio Clark qui eodem die secretarius a negotio promotus est.

Bibliographia 

 Stephen Bush, "Sajid Javid’s resignation is the end of an era in British politics" in New Statesman (13 Februarii 2020)
 James Forsyth, "Interview with Sajid Javid, the bus driver’s son who may end up leading the Tories" in The Spectator (26 Jan. 2013)
 Andrew Gregory, "Sajid Javid tells of heartache over brother’s suicide" in The Guardian (26 Iunii 2022)
 Simon Walters, "Is Maggie's Muslim heir set to follow her into No 10? Raised by a shopkeeper who instilled the value of hard work... treasury star Sajid Javid may claim the biggest prize" in Mail Online (30 Mar. 2014)
 Nicholas Watt, "George Osborne allies promoted in reshuffle of Tory ministers" in The Guardian (7 Oct. 2013)
 Patrick Wintour, "Sajid Javid: son of Muslim immigrant bus driver breaks Tory mould" in The Guardian (9 Apr. 2014)

Nexus externi 
 Situs officialis

Nati 1969
Homines vivi
Politici Angliae
Legati Parlamento Britannico
Alumni Universitatis Exoniensis
Oeconomi Britanniae
Ministri Regni Britanniarum
Ministri culturae
Ministri rerum internarum